
Bornemissza Gergely Facebook üzeneteinek hatékonysága

A dolgozat a társadalmi problémák megoldására törekvő marketing tevékenységet vizsgálja a Facebook közösségi platformon. A kutatás a „Mozi a fejedben” elnevezésű olvasásnépszerűsítő társadalmi marketing kampányt vizsgálja.
A vizsgálat célkitűzése az, hogy feltárja, hogy mitől lesz hatékony a társadalmi marketing online platformokon.
A kutatás módszertanilag két részre osztható: szekunder és primer elemzésre. A szekunder kutatás a hatékony üzenetek kialakításával kapcsolatos szakirodalmi háttér áttekintésére irányul. A szekunder kutatás eredményei alapján megállapított főbb hatékonysági tényezők jelentik a primer kutatás alapját. A primer kutatás először megvizsgálja a szakértők percepcióit a témában, majd a kampány konkrét hatékonysági mutatószámait vizsgálja kvantitatív módszerekkel.
A kutatás eredményeként a szerző javasolja az alábbi három hatékonysági tényező beemelését a társadalmi marketing kampányok online megjelenésénél: affinis platform, kommunikációs célokhoz illeszkedő tartalom és releváns karakterek kialakítása.



